Diari Oficial de la Generalitat Valenciana


Sumari del DOGV 6253, del 26-04-2010 (2010/4167)

Notificació sobre sol·licitud d'ampliació del termini de vigència de la declaració d'interés comunitari. Expedient número DIC-159/99.
-------------------------------------------------------------------------------------------------------------------------------------

### Dades del document

Número de DOGV
:   6253

Data del DOGV
:   26-04-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/4167


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació sobre sol·licitud d'ampliació del termini de vigència de la declaració d'interés comunitari. Expedient número DIC-159/99. [2010/4167]  
Pel fet d'haver resultat infructuoses les gestions realitzades per a efectuar la notificació dirigida a la mercantil Nova Alje, SL, al domicili que figura en la seua sol·licitud d'ampliació del termini de vigència de la declaració d'interés comunitari relativa a la instal·lació d'una activitat industrial (ebenisteria i fusteria) en un edifici existent, a la parcel·la 50 c, polígon 3, del terme municipal de Palma de Gandía, d'acord amb el que preveu l'article 59 de la Llei de Règim Jurídic de les Administracions Públiques, es porta a efecte per aquest edicte.  
Acte que es notifica  
«El conseller de Medi Ambient, Aigua, Urbanisme i Habitatge va adoptar, en data 22 de juny de 2009, la resolució que a continuació es transcriu:  
"Vist l'expedient promogut per la mercantil Nova A, SL, en sol·licitud d'ampliació del termini de vigència de la declaració d'interés comunitari (DIC) relativa a la instal·lació d'una activitat industrial (ebenisteria i fusteria) en un edifici existent, a la parcel·la 50 c, polígon 3 del terme municipal de Palma de Gandía, i de conformitat amb els següents   
Antecedents de fet  
Primer. En data 15 de novembre de 1999, per Resolució del conseller d'Obres Públiques, Urbanisme i Transports, es va concedir la declaració d'interés comunitari (DIC-159/99) a la mercantil Nova Alje, SL, per a la instal·lació d'una activitat industrial (ebenisteria i fusteria) en un edificació existent, amb un termini de vigència de 30 anys des de la notificació de l'esmentada resolució.   
Segon. Amb data 27 d'abril de 2006 té entrada en aquest Servei Territorial per part de Lorenzo Sancho Fuster, en nom i representació de l'entitat Fusteria Sancho, SL, sol·licitud d'ampliació del termini de vigència de l'esmentada DIC-159/99 per 30 anys més.  
Tercer. Amb dates 29 de juny de 2007 i 27 de febrer de 2008 s'ha donat audiència a l'Ajuntament de Palma de Gandía. Amb data 11 d'abril de 2008 té entrada en aquest Servei Territorial un informe municipal el qual s'oposa a la petició d'ampliació del termini.   
Quart. En data 22 d'abril de 2008 el Servei Territorial d'Ordenació del Territori de València emet un informe desfavorable en relació amb la sol·licitud d'ampliació de termini d'aquesta declaració d'interés comunitari, on en proposa la denegació.  
Cinqué. En data 5 de juny de 2009, el Servei de Coordinació Territorial de la Direcció General d'Urbanisme, basant-se en les dades aportades en l'informe remés pel Servei Territorial, emet un informe en relació amb les seues competències de supervisió i coordinació, i per a la determinació dels criteris i determinacions de política urbanística i de sòl.  
Fonaments de dret  
Primer. Segons el que estableix l'article 35.2 de la Llei 10/2004, de 9 de desembre, del Sòl No Urbanitzable, el transcurs del termini de vigència de l'ús i aprofitament atribuït produirà la caducitat de la declaració d'interés comunitari, si bé l'interessat pot, abans del venciment de l'esmentat termini, sol·licitar de la conselleria competent en matèria d'ordenació del territori i urbanisme pròrroga per un període igual o inferior a l'inicialment assignat. Transcorreguts tres mesos des de la sol·licitud de pròrroga formulada per l'interessat, sense que la conselleria haja resolt sobre aquella, es produiran pròrrogues tàcites successives i anuals comptades des del venciment del termini precedent, fins que es declare la caducitat o la pròrroga expressa per a quan acabe el període anual corresponent.   
En el cas que ens ocupa, la DIC es concedeix per un termini de 30 anys i l'ampliació del termini se sol·licita quan únicament han transcorregut sis anys des de la concessió d'aquesta, per la qual cosa, per seguretat jurídica, no procedeix la petició, ja que ni tan sols ha transcorregut la meitat del període de vigència concedit; tot això sense perjudici que abans del venciment del termini, però en un moment més pròxim a aquest, i ateses les circumstàncies concurrents, l'interessat puga reiterar la seua petició.   
Segon. Segons l'article 6.j del Decret 162/2007, de 21 de setembre, del Consell de la Generalitat, pel que s'aprova el Reglament dels Òrgans Territorials i Urbanístics de la Generalitat, correspon al conseller les competències urbanístiques i d'ordenació del territori de la Generalitat que no estiguen expressament atribuïdes per aquest reglament a altres òrgans.  
A la vista dels antecedents i fonaments expressats i de la legislació vigent en matèria urbanística, resolc:  
Denegar la sol·licitud de pròrroga del termini d'una DIC concedida a la Mercantil Nova Alje, SL, per a la instal·lació d'una activitat industrial (ebenisteria i fusteria) a una edificació existent, a la parcel·la 50 c, polígon 3 del terme municipal de Palma de Gandía pel motiu exposat anteriorment.  
Contra aquesta resolució, que posa fi a la via administrativa, es pot interposar recurs potestatiu de reposició davant del conseller de Medi Ambient, Aigua, Urbanisme i Habitatge en el termini d'un mes comptador des de l'endemà de la notificació d'aquest edicte, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això, sense perjudici que puga exercir qualsevol altre recurs que considere oportú."  
Aquesta notificació és transcripció exacta de la resolució original que consta en l'expedient.»  
València, 1 d'abril del 2010.- El director general d'Urbanisme: José M. Selva Ros.